|  |  |  |
| --- | --- | --- |
| BOSNA I HERCEGOVINA  FEDERACIJA BOSNE I HERCEGOVINE  ZENIČKO-DOBOJSKI KANTON  GRAD ZAVIDOVIĆI |  |  |

Na osnovu člana 39. Statuta Općine Zavidovići („Službeni glasnik Općine Zavidovići“ broj: 5/08, 5a/08 i 11/2019), člana 12. Privremene statutarne odluke Grada Zavidovići („Službeni glasnik Općine Zavidovići“ broj: 4/22) i Odluke o izvršavanju Budžeta Grada Zavidovići za 2024. godinu („Službeni glasnik Grada Zavidovići“ broj: 13/23), Gradonačelnik je donio

**ODLUKA**

#### o proglašenju mjeseca čistoće u 2024. godini

I

Proglašava se mjesecom čistoće za 2024. godinu mjesec APRIL, radi poboljšanja izgleda grada i hortikulturnog uređenja.

II

U cilju što kvalitetnijeg provođenja aktivnosti u navedenom mjesecu zadužuje se Služba za upravu poljoprivrede, vodoprivrede i komunalnih poslova da najkasnije do 21.03.2024. godine utvrdi prijedlog Plana aktivnosti u mjesecu čistoće APRIL i potrebe za sadnicama cvijeća, korpama za otpad, parkovskim klupama i slično.

III

Obavezuje se JKP „Radnik“ d.o.o. Zavidovići da se, pored svojih redovnih aktivnosti, dodatno angažuje u mjesecu čistoće APRIL.

IV

Zadužuje se Služba za upravu poljoprivrede, vodoprivrede i komunalnih poslova da u saradnji sa lokalnim sredstvima informisanja medijski promoviše gore navedene aktivnosti.

V

Ova Odluka stupa na snagu na danom donošenja i biće objavljena u Službenom glasniku Grada Zavidovići.

GRADONAČELNIK

doc.dr. Hašim Mujanović

Obradio:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Amir Mahmutović, dipl.ecc)

Kontrolisao:\_\_\_\_\_\_\_\_\_\_\_\_\_\_\_\_\_\_\_\_\_

(Izet Bašić dipl.ing.agr.)

Dostavljeno:

1. Naslov,
2. a/a